Author: Zachar
Last saved by: jost

Predkladacia správa

 
Návrh na vymenovanie vyjednávačov a signatárov kolektívnej zmluvy vyššieho stupňa na rok 2006 uzatváranej podľa  § 2 ods. 3 písm. c) zákona č. 2/1991 Zb. o kolektívnom vyjednávaní  v znení neskorších predpisov sa predkladá v súlade s § 3 písm. e) zákona č. 2/1991 Zb. s cieľom uzatvoriť kolektívnu zmluvu vyššieho stupňa na rok 2006 medzi zamestnávateľom, ktorým je pre štátnych zamestnancov štát, zastúpený zástupcami poverenými vládou Slovenskej republiky a vyšším odborovým orgánom.
 
Navrhuje sa za vyjednávačov kolektívnej zmluvy vyššieho stupňa na rok 2006 vymenovať štátnych tajomníkov Ministerstva financií Slovenskej republiky, Ministerstva vnútra Slovenskej republiky, Ministerstva práce, sociálnych vecí a rodiny Slovenskej republiky a podpredsedu Úradu pre štátnu službu.
 
Za signatárov kolektívnej zmluvy vyššieho stupňa na rok 2006 sa navrhuje vymenovať ministra financií Slovenskej republiky, ministra vnútra Slovenskej republiky, ministra práce, sociálnych vecí a rodiny Slovenskej republiky a predsedu Úradu pre štátnu službu.
 
Vymenovanie vyjednávačov a signatárov kolektívnej zmluvy vyššieho stupňa na rok 2006 nemá vplyv na štátny rozpočet, rozpočet obcí a rozpočty vyšších územných celkov; nebude mať finančný dopad, ekonomický dopad, environmentálny dopad a vplyv na zamestnanosť.